钦定古今图书集成/明伦汇编/宫闱典/第010卷 > 《太皇太后加尊号铃司贺皇帝表》前人
## 钦定古今图书集成/明伦汇编/宫闱典/第010卷 > 《太皇太后加尊号铃司贺皇帝表》前人

皇图嗣庆，著母道于重坤；钜册称尊，告王庭而大涣。
宫闱增重，宗社蒙休。恭惟皇帝陛下，德为圣人，孝治
天下。侍宣仁之听断，元祐同符；禀慈福之起居，绍熙
俪美。播无为之懿号，隆太上之徽音。臣猥介戎钤，耸
观国典。思齐文母，既彰有德之雍雍；于赫汤孙，愿共
厥声之穆穆。